**Ministru kabineta noteikumu projekta “Grozījumi Ministru kabineta 2015.gada 12.maija noteikumos Nr.220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2015.gada 12.maija noteikumos Nr.220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām”” (turpmāk – noteikumu projekts) izstrādāts, pamatojoties uz Ministru kabineta 2016.gada 17.maija noteikumu Nr.306 “Noteikumi par prasībām uz iepakojumiem izvietojamiem brīdinājumiem par ietekmi uz veselību” 38.punktu, kas nosaka, ka līdz 2019.gada 19.maijam kombinētos brīdinājumus, kas drukāti uz kartona iepakojuma vienības aizmugurējās virsmas, novieto tieši zem akcīzes nodokļa markas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2015.gada 12.maija noteikumos Nr.220 “Kārtība, kādā alkoholiskos dzērienus un tabakas izstrādājumus marķē ar akcīzes nodokļa markām” (turpmāk - Ministru kabineta 2015.gada 12.maija noteikumi Nr.220) papīra akcīzes nodokļa markas izmērs ir noteikts 20 x 44 mm ar pieļaujamo izmēra starpību ± 0,5 mm. Ņemot vērā, ka no 2019.gada 20.maija kombinētos brīdinājumus, kas drukāti uz kartona iepakojuma vienības aizmugurējās virsmas, nedrīkstēs novietot tieši zem akcīzes nodokļa markas, noteikumu projektā nodokļa markai cigaretēm ir nepieciešams noteikt piestiprinājuma vietu uz cigarešu paciņas sānu malas, lai tā neaizklātu kombinētos brīdinājumus, kā arī ir nepieciešams noteikt papīra akcīzes nodokļa marku izmērus 16 x 32 mm un 12 x 32 mm ar pieļaujamo izmēra starpību ± 0,5 mm. Vienlaikus ir jāizsaka Ministru kabineta 2015.gada 12.maija noteikumu Nr.220 2. un 3.pielikums jaunā redakcijā.Lai komersanti, kas veic tabakas izstrādājumu marķēšanu, varētu pielāgot ražošanas iekārtas jaunajiem akcīzes nodokļa marku izmēriem un to izvietošanas nosacījumiem, nepieciešams noteikt pārejas periodu papīra akcīzes nodokļa marku izmēriem un to piestiprināšanas vietai no 2018.gada 1.decembra līdz 2019.gada 19.maijam. Šobrīd ir noteikts, ka apstiprināts noliktavas turētājs un reģistrēts saņēmējs marku aprites pārskatus iesniedz, sākot ar taksācijas periodu, kad ir saņemtas akcīzes nodokļa markas, kamēr spēkā ir speciālā atļauja (licence) vai tajā norādītais ieraksts par konkrētu akcīzes preču veidu vai konkrētu darbību – alkoholisko dzērienu vai tabakas izstrādājumu marķēšana. Lai mazinātu administratīvo slogu nodokļu maksātājiem, iesniedzot marku aprites pārskatus arī tad, ja atlikumā nav akcīzes nodokļa markas, nepieciešams noteikt, ka marku pārskati tiek sniegti par taksācijas periodu, kamēr atlikumā ir akcīzes nodokļa markas.Vienlaikus ir nepieciešams noteikt marku pārskata iesniegšanas kārtību, ja nodokļa maksātājam ir anulēta speciālā atļauja (licence) apstiprināta noliktavas turētāja darbībai vai reģistrēta saņēmēja darbībai vai tajā norādītais ieraksts par konkrētu akcīzes preču veidu.Šobrīd Ministru kabineta 2015.gada 12.maija noteikumi Nr.220 paredz, ka, ja nodokļa maksātājam speciālajā atļaujā (licencē) apstiprināta noliktavas turētāja darbībai anulēta darbība alkoholisko dzērienu vai tabakas izstrādājumu marķēšana un tam uzskaitē ir akcīzes nodokļa markas, tad 30 dienu laikā pēc konkrētas darbības – alkoholisko dzērienu vai tabakas izstrādājumu marķēšana – anulēšanas jāatdod Valsts ieņēmumu dienestā visas atlikumā esošās neizmantotās (neuzlīmētās) akcīzes nodokļa markas. Ņemot vērā, ka apstiprinātam noliktavas turētājam ir tiesības akcīzes nodokļa markas nosūtīt aplīmēšanai uz citu dalībvalsti, ir nepieciešams precizēt Ministru kabineta 2015.gada 12.maija noteikumu Nr.220 23.punktu.Ņemot vērā, ka no 2017.gada 1.marta ir atļauts nemarķēt ar akcīzes nodokļa markām raudzētos dzērienus ar absolūtā spirta saturu līdz 6 tilpumprocentiem (ieskaitot), nepieciešams precizēt Ministru kabineta 2015.gada 12.maija noteikumu Nr.220 1.pielikumu. Lai veicinātu Tabakas izstrādājumu, augu smēķēšanas produktu, elektronisko smēķēšanas ierīču un to šķidrumu aprites likuma 3.panta pirmās daļas 3.punktā noteikto prasību izpildi, kas paredz, ka ir aizliegts laist tirgū tabakas izstrādājumus, augu smēķēšanas produktus, elektroniskās cigaretes, uzpildes flakonus un jaunieviestus tabakas izstrādājumus, par kuriem nav iesniegta informācija atbilstoši šā likuma 5.panta pirmajā un otrajā daļā noteiktajam, ir nepieciešams iestrādāt Ministru kabineta 2015.gada 12.maija noteikumu Nr.220 2.un 3.pielikumā apliecinājumu, ka nodokļa maksātājs ir iesniedzis pieprasīto informāciju. Tādējādi tiek arī izpildīts “konsultē vispirms” princips, atgādinot nodokļu maksātājiem par pienākumu iesniegt minēto informāciju.Šobrīd Ministru kabineta 2015.gada 12.maija noteikumi Nr.220 paredz, ka, pasūtot akcīzes nodokļa markas cigaretēm, nodokļu maksātājiem jānorāda cigarešu nosaukums. Lai atvieglotu nodokļa maksātājiem nepieciešamo akcīzes nodokļa marku daudzuma plānošanu konkrētu zīmolu cigaretēm un samazinātu akcīzes nodokļa marku iznīcināšanas apjomus, tirgus pieprasījuma izmaiņu dēļ, ir nepieciešams paredzēt, ka nodokļu maksātāji, kas sniedz pārskatus par akcīzes nodokļa marku apriti, pasūtot akcīzes nodokļa markas, var nenorādīt cigarešu nosaukumu. Savukārt sniedzot marku aprites pārskatus, nodokļa maksātājs norādīs informāciju par cigarešu nosaukumiem, kas nodoti patēriņam vai laisti brīvā apgrozībā. Ievērojot minēto noteikumu projektā ir paredzēts izteikt Ministru kabineta 2015.gada 12.maija noteikumu Nr.220 2. un 5.pielikumu jaunā redakcijā. Sākot ar 2017.gada 1.janvāri cigarešu maksimālo mazumtirdzniecības cenu un cigarešu daudzumu vienā iepakojuma vienībā var norādīt pēc izvēles vai nu uz akcīzes nodokļa markas vai cigarešu iepakojuma vienības. Ņemot vērā, ka, atgriežot cigarešu akcīzes nodokļa markas Valsts ieņēmumu dienestam, uz tām var nebūt norādīta informācija par cigarešu maksimālo mazumtirdzniecības cenu un cigarešu daudzumu vienā iepakojuma vienībā, lai atvieglotu un saīsinātu laiku šādu cigarešu akcīzes nodokļa marku identificēšanai, nepieciešams papildināt Ministru kabineta 2015.gada 12.maija noteikumu Nr.220 7.pielikumu ar informāciju par cigarešu skaitu paciņā. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums ietekmēs nodokļu maksātājus, kuriem ir tiesības saņemt akcīzes nodokļa markas un kuri veic darbības ar tabakas izstrādājumiem un alkoholiskajiem dzērieniem. |
| 2. | Tiesiskā regulējuma ietekme uz tautsaimniecību un administratīvo slogu | Nosakot, ka jāiesniedz akcīzes nodokļa marku aprites pārskati, kamēr atlikumā ir markas, samazināsies administratīvais slogs nodokļu maksātājiem, samazinoties VID iesniegto pārskatu skaitam. Noteikumu projekts noteiks iespēju nenorādīt cigarešu nosaukumu, pasūtot akcīzes nodokļa markas, kā rezultātā samazināsies neizmantoto un atpakaļ atdoto akcīzes nodokļa marku skaits, jo, mainoties cigarešu ražošanas plāniem, nodokļa maksātāji neuzlīmētās akcīzes nodokļa markas varēs izmantot citu cigarešu daudzumu marķēšanai. Savukārt informācija par cigarešu nosaukumu tiks sniegta ar marku pārskatu. |
| 3. | Administratīvo izmaksu monetārs novērtējums | Projekta radītās administratīvās izmaksas juridiskām personām nepārsniegs 2000 EUR. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2017. gads | Turpmākie trīs gadi (*euro*) |
| **2018** | **2019** | **2020** |
| saskaņā ar valsts bu-džetu kārtē-jam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2018) gadu | izmaiņas, salīdzinot ar kārtējo (2019) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Valsts ieņēmumu dienestam, lai ieviestu noteikumu projektā paredzamos grozījumus un veiktu izmaiņas informācijas sistēmās, paredzamās izmaksas ir 52 939 EUR, t.sk.:- Nodokļu informācijas sistēmā – 22 212 EUR- Elektroniskās deklarēšanas sistēmā – 14 502 EUR- Datu noliktavas sistēmā – 16 225 EUR.Nepieciešamais finansējums 52 939 EUR apmērā tiks nodrošināts Finanšu ministrijas budžeta programmas 33.00.00 “Valsts ieņēmumu un muitas politikas nodrošinājums” ietvaros. |

|  |
| --- |
| **IV. Tiesību akta projektu ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām**  |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība par noteikumu projekta izstrādes uzsākšanu ir informēta, publicējot uzziņu Finanšu ministrijas interneta mājas lapas sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Saistībā ar noteikumu projektu, ir pārrunāti un saņemti priekšlikumi no Tabakas izstrādājumu ražotāju nacionālās asociācijas. |
| 3. | Sabiedrības līdzdalības rezultāti | Tabakas izstrādājumu ražotāju nacionālās asociācijas priekšlikumi par marku izmēriem un piestiprināšanas vietu uz cigarešu paciņas ir ņemti vērā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo institūciju līdzšinējo funkciju un cilvēkresursu ietvaros. Jaunu valsts institūciju izveidošana nav nepieciešama un papildu finansējums nav nepieciešams. |
| 3. | Cita informācija | Nav |

Finanšu ministre D.Reizniece - Ozola

S.Eglīte 67120130,

Santa.Eglite@vid.gov.lv